b'\n_START_ARTICLE_\nSanta Cruz Operation\n_START_PARAGRAPH_\nSanta Cruz Operation (SCO) var et programvareselskap i Santa Cruz, California som ble grunnlagt i 1979. De er best kjent for \xc3\xa5 selge tre Unix-avarter for Intel x86 mikroprosessorer: Xenix, SCO UNIX og UnixWare. I sin bok The Art of Unix Programming hevdet Eric Raymond at SCO var \xc2\xabdet f\xc3\xb8rste Unix-selskapet\xc2\xbb i verden.. Forut for SCO var UNIX-markedet dominert av maskinvareprodusenter og teleselskaper._NEWLINE_I 1993 kj\xc3\xb8pte SCO to mindre selskaper og utviklet Tarantella produktlinjen. I 2001 solgte SCO sine rettigheter til UNIX og relaterte avdelinger i Caldera Systems. Etter dette endret selskapet navn til Tarantella, Inc._NEWLINE_Caldera Systems ble senere til Caldera International og deretter til SCO Group, noe som skapte en del forvirring omkring identiteten til de to selskapene. I denne artikkelen omtales det opprinnelige  Santa Cruz Operation.'